Жан Локман

Жан Локман (тәхәллүсе, тулы исеме Жан Локман улы Локманов, ) – тәнкыйтьче, әдәбият галиме, фронтовик.

 Тәрҗемәи хәле 

1912 елда Пермь губернасы (хәзерге Чиләбе өлкәсенең Коншак районы) Коншак  авылында туган. 1959 елда  вафат.

Коншак урта мәктәбен (1929 ел), Башкортстан дәүләт педагогия институтын (1933 ел), Казан дәүләт педагогия институтында аспирантураны (1936 ел) тәмамлый.

1936-1939, 1945-1952 елларда Уфада Башкортстан дәүләт педагогия институты доценты, фольклор белән шөгыльләнә, мәктәпләр өчен дәреслекләр төзүдә катнаша.

 Сугыш еллары 

Бөек Ватан сугышының башыннан ахырына кадәр катнаша,  башта рота, соңыннан  һөҗүм итү батальоны командиры булып, Украина, Беларус җирләрендә хезмәт итә. Праһа, Берлин калалары өчен сугышларда ике тапкыр авыр яралана.

Кызыл Йолдыз ордены белән бүләкләнә.

1959 елда сугышта алган авыр яралары көчәеп, вафат була.

 Фәнни хезмәтләре 

1930 еллар ахырында әдәби тәнкыйть белән шөгыльләнә башлый. Мәҗит Гафури, Габдулла Тукай иҗатын өйрәнүгә күп көч сала. Хезмәтләре татар һәм башкорт телләрендә басыла.

 «Әдәби җанрлар турында».
 «Сугышчан политик поэзия өчен».
 «Әдәбияттагы вульгарлаштыруга каршы».
 «Башкорт әдәбиятында Ватанга мәхәббәт темасы».
 «Халык шагыйре Мәҗит Гафури иҗаты».
 «Габдулла Тукай сатирасы».
 «Габдулла Тукай поэзиясенең халыкчанлыгы».
 «Яңа дәвер шагыйре».
 «Рәшит Нигъмәтинең Бөек Ватан сугышы чорындагы иҗаты».

 Чыганаклар 

1. Совет Башкортстаны язучылары (биобиблиографик белешмә). Уфа, 1988 ел, 225  бит.

2. Живые родники (История, литература и культура Башкортостана). Уфа, 2006 ел.  ISBN 5-295-03683-9

Төркем:Башкортстан язучылары
Төркем:Башкортстан галимнәре
Төркем:Фронтовиклар
Төркем:Татар әдәбият галимнәре
Төркем:Башкорт әдәбият галимнәре